Λούνα Λάβγκουντ
Η Λούνα Λάβγκουντ (αγγλικά: Luna Lovegood) είναι φανταστικός χαρακτήρας της σειράς βιβλίων Χάρι Πότερ της Τζ. Κ. Ρόουλινγκ. Παρουσιάζεται για πρώτη φορά στο Ο Χάρι Πότερ και το Τάγμα του Φοίνικα, το πέμπτο βιβλίο της σειράς. Περιγράφεται να έχει πολύ μεγάλα και γουρλωτά μάτια, που της προσδίδουν μια έκφραση μόνιμης έκπληξης, να έχει το ραβδί της στερεωμένο πίσω από το αριστερό της αφτί για να το φυλάει, να φοράει ένα κολιέ από καπάκια βουτυρόμπυρας και να φοράει σκουλαρίκια από πορτοκαλιά ραπανάκια ("Dirigible Plums").

Η Ρόουλινγκ έχει πολλές φορές χαρακτηρίσει την Λούνα ως το αντίθετο της Ερμιόνης, αφού πιστεύει πολλά πράγματα τα οποία δεν είναι επιβεβαιωμένα, ενώ η Ερμιόνη στηρίζει τις απόψεις της σε γεγονότα και στη λογική. Αν και πολλές φορές η Ερμιόνη προσπαθεί να πείσει τη Λούνα ότι οι απόψεις της είναι λανθασμένες, οι προσπάθειές της πάνε χαμένες. Η Ερμιόνη θεωρεί τη Λούνα αφελή, ενώ η Λούνα την Ερμιόνη στενόμυαλη. Παρά τις διαφορετικές τους απόψεις όμως, η Λούνα υποστηρίζει την Ερμιόνη στο Ο Χάρι Πότερ και ο Ημίαιμος Πρίγκηψ, όταν την κοροϊδεύει ο Ρον.

Παρά την πολλές φορές περίεργη συμπεριφορά της, η Λούνα φαίνεται να είναι πολύ καλή ψυχολόγος της ανθρώπινης συμπεριφοράς. Έχει επίσης σε μεγάλη εκτίμηση τους φίλους της, κάτι που ο Χάρι καταλαβαίνει όταν επισκέπτεται το σπίτι της και βλέπει τα πορτρέτα των φίλων της (του ιδίου, του Ρον, της Ερμιόνης, της Τζίνι και του Νέβιλ) να διακοσμούν την οροφή του δωματίου της, με τα πορτρέτα να συνδέονται με ζωγραφισμένες χρυσές αλυσίδες που γράφουν «φίλοι» ξανά και ξανά.
Q1860
αγγλικά
Concept
Q8337
Χάρι Πότερ
MEDIA
Q34660
Τζ. Κ. Ρόουλινγκ
PER
Q80817
Ο Χάρι Πότερ και το Τάγμα του Φοίνικα
MEDIA
Q174009
Ερμιόνης
MEDIA
Q8078
λογική
Concept
Q46887
Ο Χάρι Πότερ και ο Ημίαιμος Πρίγκηψ
MEDIA
Q173998
Ρον
MEDIA
Q3244512
Χάρι
MEDIA
None
Τζίνι
UNK
Q190366
Νέβιλ
MEDIA
Q190282
Λούνα Λάβγκουντ
MEDIA
languages spoken, written or signed
characters
characters